Document ID: /roh_data/filtered/fineweb-2-filterrobots_roh.jsonl.gz/19423

Il Cussegl federal ha elegì trais novs commembers per la cumissiun extraparlamentara per privels da la natira PLANAT. Tranter quels er la planisadra da territori dal Grischun Esther Casanova. Sper ella èn Bernard Belk e Claudio Wiesmann vegnids elegids. Cun l'elecziun da quellas trais persunas è la cumissiun puspè cumpletta.
Tge fa la PLANAT?
La PLANAT ch'exista dapi il 1997 s'occupa cun la protecziun da privels da la natira e cusseglia il Cussegl federal en questas dumondas. La cumissiun sa cumpona da 18 persunas spezialisadas ch’il Cussegl federal elegia mintgamai per 4 onns.
RR novitads 14:00